|  |
| --- |
|  |
| CRNA GORA |
| **Ministarstvo prosvjete,nauke, kulture i sporta** |

Na osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2021. godini (“Službeni list CG“, br. 88/20) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18),, Komisija za raspodjelu sredstava za finansiranje projekata/programa nevladinih organizacija Ministarstva prosvjete,nauke, kulture i sporta, objavljuje

|  |
| --- |
| **JAVNI KONKURS**  **„ PROMOCIJA NAUKE U DRUŠTVU“**  **za finansiranje projekata/programa nevladinih organizacija u oblasti afirmacije nauke i istraživačke profesije u društvu i jačanja istraživačkih kapaciteta** |

Pozivaju se nevladine organizacije koje imaju kapacitete i iskustvo da prijave projekte/programe na ovaj konkurs kojim mogu doprinijeti realizaciji prioriteta utvrđenih Strategijom naučnoistraživačke djelatnosti (2017-2021), Strategijom pametne specijalizacije Crne Gore (2019-2024) u oblasti Programa jačanja ljudskih resursa i istraživačkih kapaciteta u naučnoistraživačkim ustanovama u Crnoj Gori (2018-2020).

**Strateški ciljevi** čijem će ostvarenju doprinijeti projekti/programi nevladinih organizacija u 2021 godini su

* Razvoj ljudskih resursa i istraživačkih kapaciteta,
* povećanje kvaliteta i uvećanje naučnoistraživačkog kadra,
* jačanje ljudskih resursa u oblasti istraživanja i inovacija

**Prioritetni problemi** u afirmisanju i promociji nauke u društvu koji se planiraju rješavati finansiranjem projekata/programa nevladinih organizacija su:

* nedovoljna afirmisanost istraživačke profesije i nauke u društvu,
* mala zainteresovanost djaka za upis fakulteta prirodnih nauka
* modeli klasičnog obrazovanja zaostaju za savremenim trendovima u informatičkoj eri
* u Crnoj Gori postoji vrlo malo mjesta gdje mladi mogu da se bave naukom i tehnikom van onoga što im pruža redovni obrazovni sistem

**Ciljne grupe** su:

* Šire građanstvo: postiže se podizanje vidljivosti nauke i njenog značaja za društvo;
* Mladi talenti: kod izbora profesije treba ih privući da se opredijele za karijeru istraživača – učenici osnovnih i srednjih škola, kao i studenti, koji su zainteresovani da se bave istraživanjem.
* Mladi istraživači: imaće priliku da kroz ostvarenu promociju nauke steknu nova znanja i iskustva o mogućnostima jačanja svojih istraživačkih kapaciteta; i
* Renomirane NVO u oblasti promocije nauke.

a njihove **prepoznate potrebe** su univerziteti koji razvijaju ljudske kapacitete za budućnost i naučnoistraživačke ustanove koje realizuju projekte u skladu sa zahtjevima tržišta i posebno, talentovanih i najkreativnijih pojedinaca i timova

**Aktivnosti** nevladine organizacije koje će doprinijeti ostvarenju strateških ciljaeva i zadovoljenju potreba ciljnih grupa („prihvatljive aktivnosti za finansiranje“) su:

* razmotriti otvaranje novog Centra za promociju nauke, koji bi kontinuirano popularizovao nauku, i približio je prvenstveno mlađoj populaciji, kao izbor zanimanja.
* unapređenje festivala “Otvoreni dani nauke”,
* uspostavljanje institucionalne platforme za kontinuiranu promociju nauke
* organizovanje tematskih sastanaka, obuka, radionica, takmičenja i konferencija – edukacija učenika osnovnih i srednjih škola, studenata, zainteresovanih lica…
* Organizovanje stručnih panela, okruglih stolova, sastanaka i seminara – konferencija sa međunarodnim učešćem, uključujući mlade crnogorske istraživače – talente;
* Podrška istraživačkim kampovima za učenike i mlade talente;
* Povezivanje s drugim regionalnim i međunarodnim inicijativama.

Popis aktivnosti **nije konačan, već ilustrativan**. U obzir za finansiranje uzeće se i druge aktivnosti koje doprinose realizaciji ciljeva i prioriteta konkursa.

Ukupan iznos sredstava koja se mogu raspodijeliti ovim konkursom je***:* 88.000 eura*.***

**Najniži iznos** sredstava koji se može dodijeliti pojedinom projektu/programu je 5.000 eura, a **najviši** 15.000 eura.

Na ovaj konkurs nevladina organizacija može prijaviti **najviše dva projekata/programa**, ali joj se **mogu dodijeliti sredstva samo za jedan projekat/program.** Ta nevladina organizacija **može biti i partner na samo jednom projektu/programu u okviru ovog javnog konkursa.**

Prijavu projekta/programa na ovaj konkurs **može podnijeti nevladina organizacija koja je**:

1. **upisana u Registar** nevladinih organizacija;
2. kroz ciljeve i djelatnosti u **Statutu, definisala oblast od javnog interesa iz ovog konkursa kao oblast svog djelovanja**;
3. **predala poreskom organu prijavu za prethodnu fiskalnu godinu (bilans stanja i bilans uspjeha)**

**Raspodjela sredstava iz ovog konkursa vrši se na osnovu sljedećih kriterijuma**:

1. doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;
2. kvalitet prijavljenog projekta, odnosno programa;
3. kapacitet nevladine organizacije da realizuje prijavljeni projekat, odnosno program;
4. transparentnost rada nevladine organizacije.

**Bodovanje projekata**, odnosno programa prema navedenim kriterijumima, vršiće se **prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa** (“Službeni list CG“, br.13/18), **na obrascu** koji je utvrdilo Ministarstvo javne uprave <http://www.mju.gov.me/biblioteka/obrasci> a **svaki projekat će bodovati po dva nezavisna procjenjivača**, sa Liste koju je za 2021. godinu utvrdilo i objavilo Ministarstvo javne uprave.

**Rok za podnošenje prijava** na ovaj konkurs je 30 dana od dana objavljivanja, odnosno **zaključno sa 6.12. 2021.godine.**

**Prijava projekta/programa dostavlja se isključivo na obrascu propisanom Pravilnikom** **o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs** (“Službeni list CG“, br.14/18), a koji je dostupan i na internet stranici Ministarstva finansija www.gov.me/mif

Uz prijavu na ovaj konkurs, **nevladine organizacije su dužne dostaviti**:

* fotokopiju rješenja o upisu u registar NVO
* fotokopiju dijela statuta u kome su definisani ciljevi i djelatnost, odnosno oblast djelovanja NVO;
* fotokopiju akta o podnesenoj prijavi za prethodnu fiskalnu godinu poreskom organu (bilans stanja i bilans uspjeha)

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku.**

|  |
| --- |
| **Prijavu sa potrebnom dokumentacijom, uključujući i CD treba**  **poslati isključivo poštom na sljedeću adresu:** |
| *Ministarstvo prosvjete,nauke, kulture i sporta,*  *Vaka Đurovića bb, 81 000, Podgorica*  **sa napomenom: NE OTVARATI - prijava na Javni konkurs broj: \_\_\_\_\_\_\_\_\_ pod nazivom**  **PROMOCIJA NAUKE U DRUŠTVU** |
| U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
| **Pitanja u vezi ovog konkursa** mogu se postaviti elektronskim putem na adresu: **bra.bulatovic@mpnks.gov.me, najkasnije do 6.12.2021. godine.** |
| Komisija za raspodjelu sredstava NVO organizacijama po ovom konkursu, će **u roku od 15 dana od dana završetka ovog konkursa**, na internet stranici Ministarstva https://mps.gov.me i portalu e-uprave **objaviti listu nevladinih organizacija koje nijesu dostavile urednu i potpunu prijavu**, uz ukazivanje na utvrđene nedostatke koji se odnose na prijavu, odnosno potrebnu dokumentaciju.  **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Predsjednik Komisije**

**Broj:** **04-056/21-10552**

**Podgorica, 05.11. 2021. godine dr Branko Bulatović**